الست..ورده وره الحصه اريدج .
اي ست صار تدللين كملت الحصه والحصه الثانيه بالفرصه رحت الست فوزيه
كعدنه بالساحه شوفي ورده اني حبيتج حيل وانتي خوش ابنيه ومن اصل وفصل يكفي انتي من بيت ابو حسين
ورده.. .اي ست امري
الست...اني رايدتج الاخويه الصغير شاب حلو وخريج
وعنده شغله ومستقر محتاج بس مره فكري ونطي خبر لهلج ورديلي الجواب
.ورده ..من الصدمه ما حجيت شي لست ظليت ساكته بس اباوع عليها .
الست..ها ورده شو صفنتي
.لا ست بس اكول لهلي وردلج الخبر
. رحت الصفي بس اريد الدوام ينتهي
ورده...ياربي ليش حسين ما يعلن زواجه مني بديرتهم علمود يبطلون وما يجي احد بعد يطلبني والله تعبت من هالحال
انتهى الدوام وطلعنه اني وفرح اجالنه السايق صعدنه بالسياره
فرح.. شبيج ورده شو مو ع بعضج
.لا مابيه شي بس شويه دايخه
وصلنه للبيت نزلت وبعدني توني دخلت وستقبلتني ام مصطفى
اي ليش لا حالج من حال بناتي دوام ترجعين تلكين البيت نظيف والطبخ مطبوخ وجاهز .
ورده..ام مصطفى ماله داعي هالكلام شعندج شغل طلعي واني هسه اسوي
اقبال .لا عيوني اني شاطره مو خمه وبقي شغلي عليج
ورده...لعد ع شنو هاي الاسطوانه المجروخه فدوه رحتلج خل افوت وشتم هوه وبعدين احجي
عفتها وصعدت ليفوك راسي دمرني من الالم شربت براسيتول مفاد
اجه حسين شبيج ورده
.دايخه والله حيل
.حسين.. عندي موضوع وياج
ورده...اني هم عندي موضوع وياك
حسين .. اي احجي
ورده..لا انت احجيلي شعندك .
حسين..ورده شوفي اني حيل احبج من اول ما شفتج
تعلقت بيج مو جمال شكل لا جمال طبع واخلاق لفتي انتباهي
خليتيني اعشكج عشك مجنون تمنيتج من دون البنات كلها والحد الان اني احبج
بس من حبلتي وردتي تفقدين حياتج ابسبب الطفل والطفل الثاني
فكرت هواي بامرج واني هسه دا احجي وكلبي معصور
ورده انتي مخيره حياتج صارت الج بعد متكونين مربوطه بيه
.ورده ..شلون يعني مفهمت
.حسين .راح اطلكج وتكونين حره نفسج ترجعين الاهلج والدراستج افضل من حياتي
.ورده بس اني ماريد اعوفك حسين
.ليش متعوفيني
.حسين اني احبك وتعلقت بيك هواي انت كل حياتي صرت
اني بدونك اضيع
انت اجمل هديه صارت الي ابعمري
بيك اتعلمت كلشي
صرت احب واموت ع هواك
وتمنى تعلن زواجي منك وكون زوجه الشيخ حسين
.حسين .ورده تره حياتي صعبه مو مثل ما تصورين هاي شفتي ابعينج يوم يمج وعشره ابين اهلي وكرايبي وطلابات وفصول وسفر
.ورده .واني راضيه وما شكيت من هالحياه
حسين فدوه رحتلك لا تطلكني والله احبك وما اعيش بلياك
.حسين .صدك ورده تحجين صدك تحبيني ومارايده تتخلين عني
.ورده .والله والله والله احبك وموت عليك يا نظر عيني وروحي من الدنيا
حسين..حضنتها وبستها وشتميتها
اخذتها ورحنه اني ورده في عالم ثاني
ذبت بيها وذابت بيه من كملنه
.ورده .حسين عندي طلب يمك ولا تردني
حسين.. .اي اطلبي تامرين امر
ورده...اريد منك تعلن زواجنه
حسين...ظليت افكر بسيطه افكر بالموضوع عود
.ورده .لا اريد تنفذه لان مليت من الخطابه وخاله تستحي
متعرف شلون تردهم ارجوك اعلنه
حسين..صار خل يفوت كم شهر ع وفاه والدي اسويلج عرس .
ورده..صدك والله تحجي
حسين..اي صدك وراح انطي خبر للكل
.ورده.. اول مره انام مرتاحه وفرحانه وثاني يوم رحت الست فوزيه وعتذرت منها
ست اني مخطوبه
الست ..الف مبروك حبيبتي
ورده ..اشكرج ست
الست ..هاااا بس مو تتركين المدرسه
لا ست ما اتركها اريد اصير دكتوره
بس ست اريدج تشرفيني بعرسي ابجيتج .
شايفه كل الخير حبيبتي .
فرح طارت من الفرح واهل البيت كلهم وافقوا ع حسين
اي بعد لازم تعلن زواجك لان الناس كامت اتشك بأمر ورده
وجودها حير الجميع
ام مصطفى.. جتلي والله يا ورده وكدرتي تكسبين كلبه لشيخ واني جنت اتمناه لختي زوج
بس بعد هوه اختارج
ورده...اي اختارني وان شالله
يجي عريس زين لختج
اقبال .اي شكرا ورده
.الشكر لله حبيبتي ام مصطفى
.حسين .وردتي وينج
ورده .ها حبي اني بالمطبخ هسه اجي
حسين...حبيبي مشتاقلج وين غبتي عني
ورده.. .اني ما غبت يانظر عيني بس جنت احضر غده الك
حسين...فدوه رحت الهذني الادين الناعمات الحلوات
ورده.. .يفداك الكون وماي العيون حبيبي
حسين.. .ورده ولج اريد منج طفل حلو مثلج يله تعاي خل نصعد ونسوي طفل
ورده ...ههههه اي خليها عالليل ما بقاله شي
.لا اريد هسه لان واصله عندي حدها حسيييين .ورددددده تره اني هم اعرف اتنعوص مو بس انتي
.ههههههه شالني وطلعنه للغرفه هد شعري ونزل ع جتافي فتحلي دكمه الدشداشه ونام ع صدري اشتمني من راسي لحد رجلي
حسين.. لج ورده صدك لو كال كاظم كل ما تكبر تحلى وتصير احلى واحلى
ورده.. .فدوه الكلبك حبيبي حسوني شكد احبك وموت بهواك
حيـــــن إستقر هواك بروحي
أدركت كيف للقلــــــب
أن يعرج إليــــــــك ..في لحظة مقدارها
ألف شوق.....!!
مشت الايام والشهور حددت حسين موعد زواجنه
اهلي خطبوا الكرار بنت عمي تبارك
ومنى حيل جلبت لحسين وحاولت
تسحبه الها
بس وكفت ابوجها وخليت حسين يحضرها من كل البرامج
محمد حب ابنيه وياه بالكليه وناوي يخطبها
اسماء بنتها الجبيره نخطبت
ام مصطفى نكسرت رجلها وصار شهر تعالج بيها
وشويه غيرت من طبعها ويايه من ازوجت اختها هيفاء
فرح جتلها مشايه بس خاله ام حسين ما قبلت تكول صغيره بعدها
بعد اسبوع ع زواجي من اجمل بشر عالكون
حبيبي حسين
جوي اهلي للمثنى بسمه فدوه صايره اجنن كبرانه
مرت ايام الاسبوع
طلعنه حجزنه البدلات وشترينه الفساتين
فاتتني حجيت الماما وكالت لازم نروح لدكتوره
رحنه والحمدلله طلعت حامل بالشهر الثاني وجنت حيل ماخذه بالي عالطفل
صبحنه الصبح اليوم موعد عرسي تحظرت ولبست بدلتي
وكاعده انتظر حسين
وما احجيلكم شنو كثره الناس والسيارات والذبايح
شي فوق الخيال
وصل حسين اويلي يموت طالع خرب صدك ايه من الجمال
وصل يمي لزم يدي وعمامه والشباب كلهم زفونه واحلى عرس صارررر
دخلونه للبيت وعشته وياه ليله ولا الف ليله
وبعد يومين من عرسنه
سافرنه اني وحسين وفرح التركيا بقينه ٢٠ يوم ورجعنه مخلينه مكان ما افترينه بي واخذنه صور
كومه
رجعنه للديره كل شخص بينه التهه بالعنده امتحنه اني وفرح ونجحنه من الدور الاول
واليوم احس اني بالولاده خذتني ام مصطفى وحسين وفرح للمستشفى
دخلت صاله الولاده
والحمدلله صار عندي ولد سميناه سجاد ويارب يكون من الاولاد الصالحين ويطلع ع طبع واخلاق ابوه حبيبي حسوني
انتهت قصتنه نشالله نالت اعجابكم...